  Туспуктэм: vk.com (Алексей Семёнов) Наталия Сильвестрова Алнаш ёросысь Асан Техникум черкогуртын выль эмчи амбулатори пукто. Ужъёсты «Здравоохранение» ӵектос улсын быдэсто. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Вуоно эмъюртлэсь инъетсэ ӝутӥзы ни, корт каркассэ пуктӥзы, кирпичлэсь висъетъёс лэсьтӥзы. Ву, шуныт, езтыл сӧзнэтъёсты, канализациез лэсьтон азьланьтӥське. Кыр борддоръёслы сэндвич-панельёс вайизы, матысь дыре соосты пуктыны кутскозы. 400-лэсь трос квадрат метръем амбулаториын лаборатория, прививка пуктон, процедура лэсьтон интыос, эскерон висъет, огъя эмчилэн но пинь эмъясьлэн висъетъёсыз луозы. 2023-тӥ арын Удмуртиын эшшо ньыль амбулатория пуктозы: Вотка, Пичи Пурга, Дэри но Сарапул ёросъёсын. Тегъёс: эмъяськонниос Тазалык лэсьтӥськон Алнаш Удмуртия  